અમદાવાદ: મારો દીકરો ચાલીમાં બધાનો લાડકો હતો. પૂરઝડપે સાઇકલ ચલાવવાનું તેને ખૂબ ગમતું હતુું. જેના કારણે અવારનવાર તેની ફરિયાદ પણ આવતી હતી. મારો દીકરો કઇ રીતે મરી ગયો તે હજુ સુધી અમને ખબર નથી અને અમારે કોઇ સાથે દુશ્મનાવટ પણ નથી. મારો દીકરો તો મરી ગયો છે, પરંતુ તેના હત્યારાઓને પોલીસ શોધીને રહેશે તેવો અમને વિશ્વાસ છે, આ શબ્દો છે ગોમતીપુરની શંકરપુરાની ચાલીમાં રહેતા કિરીટ પરમારના, જેમના દસ વર્ષના દીકરાની કરપીણ હત્યા કરી દેવામાં આવી છે. પોલીસ તથા ક્રાઇમ બ્રાંચની ટીમે હત્યાનો ભેદ ઉકેલવા માટે ચક્રો ગતિમાન કર્યાં છે, જોકે હજુ સુધી પોલીસને કોઇ કડી મળી નથી.